CELEX: 31986R1411
Language: el
Date: 1986-05-13 00:00:00
Title: Κανονισμός (ΕΟΚ) αριθ. 1411/86 της Επιτροπής της 13ης Μαΐου 1986 που τροποποιεί τον κανονισμό (ΕΟΚ) αριθ. 1638/85 για τη θέσπιση των λεπτομερειών εφαρμογής των σχετικών με τη χορήγηση πριμοδότησης για τις γεννήσεις μόσχων

Avis juridique important

|

31986R1411

Κανονισμός (ΕΟΚ) αριθ. 1411/86 της Επιτροπής της 13ης Μαΐου 1986 που τροποποιεί τον κανονισμό (ΕΟΚ) αριθ. 1638/85 για τη θέσπιση των λεπτομερειών εφαρμογής των σχετικών με τη χορήγηση πριμοδότησης για τις γεννήσεις μόσχων  

Επίσημη Εφημερίδα αριθ. L 128 της 14/05/1986 σ. 0029 - 0029

***** ΚΑΝΟΝΙΣΜΟΣ (ΕΟΚ) αριθ. 1411/86 ΤΗΣ ΕΠΙΤΡΟΠΗΣ  της 13ης Μαΐου 1986  που τροποποιεί τον κανονισμό (ΕΟΚ) αριθ. 1638/85 για τη θέσπιση των λεπτομερειών εφαρμογής των σχετικών με τη χορήγηση πριμοδότησης για τις γεννήσεις μόσχων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1310/85 του Συμβουλίου της 23ης Μαΐου 1985 για τη χορήγηση πριμοδότησης για τις γεννήσεις μόσχων στην Ελλάδα, την Ιρλανδία, την Ιταλία και τη Βόρεια Ιρλανδία και για τη χορήγηση συμπληρωματικής εθνικής πριμοδότησης στην Ιταλία (1), όπως τροποποιήθηκε από τον κανονισμό (ΕΟΚ) αριθ. 1177/86 (2), και ιδίως το άρθρο 3,  Εκτιμώντας:  ότι ο κανονισμός (ΕΟΚ) αριθ. 1310/85 έδωσε την άδεια στα ενδιαφερόμενα κράτη μέλη να χορηγούν από 27 Μαΐου 1985 έως 6 Απριλίου 1986 την εν λόγω πριμοδότηση· ότι, λόγω της παρατάσεως της περιόδου εμπορίας 1985/86 στον τομέα του βοείου κρέατος, το Συμβούλιο παρέτεινε επίσης την προαναφερθείσα περίοδο·  ότι, σύμφωνα με το άρθρο 1 του κανονισμού (ΕΟΚ) αριθ. 1638/85 της Επιτροπής της 17ης Ιουνίου 1985 που καθορίζει τις λεπτομέρειες εφαρμογής σχετικά με τη χορήγηση πριμοδότησης στις γεννήσεις μόσχων (3), κάθε μόσχος που γεννιέται κατά την περίοδο από 27 Μαΐου 1985 έως 6 Απριλίου 1986 μπορεί να επωφεληθεί της πριμοδότησης· ότι, έχοντας υπόψη την προαναφερθείσα παράταση, θα πρέπει να παραταθεί επίσης η εν λόγω περίοδος μέχρι τις 27 Απριλίου 1986·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 παράγραφος 1 πρώτη περίπτωση του κανονισμού (ΕΟΚ) αριθ. 1638/85, η ημερομηνία «6 Απριλίου 1986» αντικαθίσταται από την ημερομηνία «27 Απριλίου 1986».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 7 Απριλίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Μαΐου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 137 της 27. 5. 1985, σ. 19.  (2) ΕΕ αριθ. L 107 της 24. 4. 1986, σ. 4.  (3) ΕΕ αριθ. L 158 της 18. 6. 1985, σ. 11.